UNIQ บวก 5.17% โบรกฯ เชียร์ซื้อ ลุ้นกำไรโตเฉลี่ยปีละ 23%
UNIQ บวก 5.17% ลุ้นกำไรโตเฉลี่ยปีละ 23% ล่าสุด ณ เวลา 10.23 น. ราคาอยู่ที่ 18.30 บาท บวก 0.90 บาท หรือ 5.17% สูงสุดที่ 18.40 บาท ต่ำสุดที่ 17.90 บาท มูลค่าซื้อขายที่ 106.52 ล้านบาท ด้าน บล.ทิสโก้ แนะซื้อ คาดกำไรปี 59-61 โตสูงเฉลี่ยปีละ 23% ในช่วง 3 ปีข้างหน้า ขณะเดียวกันราคาหุ้นถูกเมื่อเทียบกับผู้รับเหมาขนาดใหญ่
5 ก.พ. 2559

ผู้สื่อข่าวรายงานว่า ราคาหุ้นบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ณ เวลา 10.23 น. ราคาอยู่ที่ 18.30 บาท บวก 0.90 บาท หรือ 5.17% สูงสุดที่ 18.40 บาท ต่ำสุดที่ 17.90 บาท มูลค่าซื้อขายที่ 106.52 ล้านบาท ขณะที่ดัชนีตลาดหุ้นไทยโดยรวมบวก 0.37%

บล.ทิสโก้ ระบุในบทวิเคราะห์ (5 ก.พ.) แนะนำ “ซื้อ” UNIQ จากประเด็นที่ UNIQ เป็นเพียง 1 ใน 4 ผู้รับเหมาไทยที่มีความสามารถทำงานก่อสร้างประเภทรถไฟฟ้าได้ ขณะที่รับประโยชน์โดยตรงจากโครงการก่อสร้างภาครัฐที่คาดจะประมูลเพิ่มขึ้นในปีนี้
ทั้งนี้คาดกำไรปี 59-61 โตสูง เฉลี่ยปีละ 23% ในช่วง 3 ปีข้างหน้า ขณะเดียวกันราคาหุ้นถูกเมื่อเทียบกับผู้รับเหมาขนาดใหญ่ PER ปี 59 ไม่ถึง 20x vs ค่าเฉลี่ยสูงกว่า 30x)
 